text: – Абсалютна прыязна, хаця ўсё залежыць і ад кантынгента на канкрэтны момант. Але, як ужо казаў, большасць пакрыўджаны на ўладу і пакрыўджаны абсалютна па справе. Там рэдка сустракаеш чалавека, які б сказаў, што задаволены сёняшняй беларускай сістэмай. І справа не ў тым, што туды трапляюць, як кажуць, “асацыяльныя элементы”. Закон павінен быць адзін для ўсіх. А справядлівасці няма, і гэта адчуваюць усе. І бамжы, і “палітычныя”, і звычайныя беларусы, якія жывуць сваім нейтральным жыццём, але таксама трапляюць у сітуацыю, калі ўлада дае ім нагой пад адно месца.